มันนี่ทูเดย์
ธนชาตเปิดประมูลหนี้
1 พ.ย. 2559

ธนชาตเปิดประมูลหนี้
ธนาคารธนชาตเปิดประมูลซื้อสิทธิเรียกร้องในหนี้สินเชื่อไม่มีหลักประกัน (สินเชื่อสารพัดนึก สินเชื่อบุคคล สินเชื่อบัตรเครดิต และบัตรสินเชื่อบุคคล) จำนวน 11,829 บัญชี มูลค่าเงินต้นรวม 564 ล้านบาท รูปแบบการประมูลแบบรายกลุ่ม ตามแบบฟอร์มการยื่นซองประมูลราคาโดยวิธีปิดซอง ณ ที่ทำการธนาคารธนชาต เปิดจำหน่ายเอกสารประกอบการประมูล ตั้งแต่วันนี้ - 4 พ.ย. 2559 และยื่นซองประมูลเสนอราคาซื้อ 15  พ.ย. 2559
ไทยพาณิชย์ชวนบริจาค
ธนาคารไทยพาณิชย์เชิญชวนผู้มีจิตศรัทธาร่วมบริจาคเงินช่วยเหลือผู้ป่วยยากไร้และจัดซื้ออุปกรณ์ทางการแพทย์ในโครงการก่อสร้างโรงพยาบาลจุฬาภรณ์ส่วนขยาย 400 เตียง เพื่อเป็นโรงพยาบาลครบวงจรที่เชี่ยวชาญด้านมะเร็งและครอบคลุมการรักษาทุกโรค โดยผู้บริจาคเงินจะได้รับเหรียญพระพุทธสิรินาคเภษัชยคุรุจุฬาภรณ์ (พระพุทธโอสถ) เป็นที่ระลึก ร่วมบริจาคได้ที่ธนาคารไทยพาณิชย์ทุกสาขา หรือโทร. 02-777-7777